cyanic-selkie/wikianc huggingface dataset:
प्लांटिक्स
प्लांटिक्स किसानों, विस्तार श्रमिकों और बागवानों के लिए एक मोबाइल फसल सलाहकार ऐप है। प्लांटिक्स को PEAT GmbH, बर्लिन स्थित AI स्टार्टअप द्वारा विकसित किया गया था। ऐप फसलों को प्रभावित करने वाले कीटों के नुकसान, पौधों की बीमारियों और पोषक तत्वों की कमी का निदान करने का दावा करता है और इसी उपचार के उपाय प्रस्तुत करता है। उपयोगकर्ता ऑनलाइन समुदाय में भाग ले सकते हैं जहां वे वैज्ञानिकों, किसानों और पौधों के विशेषज्ञों को पौधों के स्वास्थ्य के मुद्दों पर चर्चा करने के लिए पाते हैं। किसान स्थानीय मौसम का उपयोग कर सकते हैं, पूरे मौसम में अच्छी कृषि सलाह प्राप्त कर सकते हैं और बीमारी की सूचना प्राप्त कर सकते हैं जब एक बीमारी उनके आसपास फैल रही है।
PEAT GmbH ने 2015 में Plantix ऐप लॉन्च किया। अप्रैल 2020 में PEAT ने स्विस-इंडियन स्टार्टअप सेल्सबी का अधिग्रहण किया। कंपनी को बीबीसी, फॉर्च्यून, वायर्ड, एमआईटी प्रौद्योगिकी की समीक्षा और प्रकृति   जैसे प्रमुख मीडिया आउटलेट्स में चित्रित किया गया है। इसे यूनाइटेड नेशन द्वारा CeBITInnovation अवार्ड और USAID डिजिटल स्मार्ट फार्मिंग अवार्ड और वर्ल्ड्स समिट अवार्ड से भी सम्मानित किया गया है।
सहयोगियों
प्लांटिक्स अंतर्राष्ट्रीय अनुसंधान संस्थानों और अंतर-सरकारी संगठनों जैसे आईसीआरआईएसएटी (अर्ध-शुष्क ट्रॉपिक्स के लिए अंतर्राष्ट्रीय फसल अनुसंधान संस्थान), सीआईएमएमवाईटी (अंतर्राष्ट्रीय मक्का और गेहूं सुधार केंद्र) और सीआईसीआई (कृषि और जीवविज्ञान अंतर्राष्ट्रीय केंद्र) के साथ सहयोग करता है।
साधन
हिंदी शब्दसागर
हिंदी शब्द सागर, हिन्दी भाषा के लिए बनाया गया एक बृहत् शब्द-संग्रह तथा प्रथम मानक कोश है। इसका नि‍र्माण नागरी प्रचारिणी सभा, काशी ने कि‍या था। इसका प्रथम प्रकाशन १९२२-१९२९ के बीच हुआ। यह वैज्ञानिक एवं विधिवत् शब्दकोश मूल रूप में चार खण्डों में बना। इसके प्रधान सम्पादक श्यामसुन्दर दास थे तथा बालकृष्ण भट्ट, लाला भगवानदीन, अमीर सिंह एवं जगन्मोहन वर्मा सहसम्पादक थे। आचार्य रामचन्द्र शुक्ल एवं आचार्य रामचंद्र वर्मा ने भी इस महान कार्य में सर्वश्रेष्ठ योगदान किया। इसमें j एक लाख शब्द थे। बाद में सन् १९६५-१९७६ के बीच इसका परिवर्धित संस्करण ११ खण्डों में प्रकाशित हुआ।
परिचय
डॉ॰ श्यामसुंदर दास के नेतृत्व में और आचार्य रामचंद्र शक्ल जैसे मर्मज्ञ आलोचक और हिदी साहित्यविज्ञ के सहायकत्व में तथा बालकृष्ण भट्ट श्री अमीर सिह, श्री जगन्मोहन वर्मा श्री (लाला) भगवानदीन और श्री रामचंद्र वर्मा के संपादकत्व में अनेक विद्वानों, कार्यकर्ताओं के सहयोग से संपादित और निर्मित यह कोश एक महान प्रयास था। साधन और परिस्थितियों के विचार से इस महाकोश के संपादन में सभा के कर्णधारों और कोश के कार्यकर्ताओं को महान सफलता प्राप्त हुई। इसकी कुछ उपलब्धियाँ है जो स्तुत्य और अभिनंदनीय हैं। यह भी कहा जा सकता है कि हिदी शब्दसागर के अनंतर बने हिदी के सभी छोटे बड़े कोशों का यही महाकोश उपजीव्य और आधार रहा।
हिंदी कोशकला के लब्धप्रतिष्ठ संपादक श्री रामचंद्र वर्मा के इस प्रशंसनीय कार्य का उपजीव्य भी मुख्यतः हिन्दी शब्दसागर ही है। उसका मूल कलेवर तात्विक रूप में शब्दसागर से ही अधिकांशतः परिकलित है। हिंदी के अन्य कोशों में भी अधिकांश सामग्री इसी कोश से ली गई है।
पूर्ववर्ती अधिकांश हिंदी कोशों की भाँति हिन्दी शब्दसागर एक व्यक्ति द्वारा निर्मित न होकर भाषा और साहित्य के मर्मज्ञ अनेक सुधियों द्वारा तैयार किया गया। शब्दसंकलन के लिये केवल पुराने कोशों का ही आधार न लेकर ग्रंथों और व्यवहारयुक्त भाषा और बोलियों के प्रायः समस्त उपलब्ध सामान्य और विशेष शब्दों के संग्रह का उसमे प्रयास हुआ। प्रायः प्रत्येक शब्द का मूल स्रोत देखने के प्रयास के साथ साथ विभिन्न भाषामूलक स्रोतों का निर्देश करने की चेष्टा हुई। व्युत्पत्तियाँ यद्यपि बहुत-सी ऐसी हैं जो संदिग्ध और भ्रामक अथवा कहीं कहीं अशुद्ध भी हैं तथापि उसके लिये यथासाधन और यथाशक्ति जो प्रयास है वह भी अपने आपमे बड़ा महत्त्व रखता है।
व्याकरणमूलक व्यवस्था और तदनुसार शब्द एवं अर्थ के व्यवस्थित निर्देश का हिंदी शब्दसागर में अत्यंत प्रौढ़ विनियोजन दिखाई देता है। पर्याय-निर्देशन पर जहाँ एक ओर संस्कृत कोशों का व्यापक प्रभाव है और प्रायः अधिकाधिक यौगिक पदो का उल्लेख भी संस्कृत व्याकरण पर अधिकतः आधारित है वहाँ दूसरी ओर हिंदी की प्रकृति और प्रयोग-परंपरा का आकलन और संकलन भी बड़े यत्न और मनोयोग के साथ किया गया है। हिंदी के मुहावरों और लोकोक्तियों या प्रयोगों अथवा क्रियाप्रयोगों की प्रयागपरंपरा से आगत अर्थों की व्याख्या भी इसमें पर्याप्त प्रौढ़ है।
शब्दसागर में अर्थनिर्धारण में व्याख्यात्मक पद्धति अपनाई गई है। पर साथ ही मुख्य शब्दों के अंतर्गत अधिकतः पर्याय भी रख दिए गए हैं। इस कारण कभी कभी ऐसा भी लगता है कि यह कोश आधुनिक ढंग का पर्यायवाची और नानार्थक कोश एक साथ बन गया है। व्याख्यात्मक पद्धति के अंतर्गत व्यक्ति, विषय, वस्तु आदि का पौराणिक, ऐतिहासिक, शास्त्रीय और परंपरागत अनेक प्रकार के परिचय एवं विवरण यथास्थान दिए गए है। इस कारण यह कोश विश्वकोश, ज्ञानकोश, चरितकोश और पारिभाषिक कोश के परिवेश का भी यत्र-तत्र स्पर्श करता देखाई देता है।
इसमें कुछ कमियाँ भी गिनाई जा सकतीं हैं। शब्दों के समस्त अर्थों की प्रयोगपुष्टि और प्रामाणिकता के निमित सर्वत्र उदाहरण नहीं हैं। जहाँ हैं वहाँ भी बहुधा ग्रंथों के नाममात्र ही निर्दिष्ट हैं। उनेक प्रसंगस्थल और संस्करण का उल्लेख नहीं है। अनेक स्थलों पर बोलचाल के स्वनिर्मित उदाहरण भी नियोजित किए गए हैं। सब मिलाकर इसमें शब्दसंग्रह और अर्थविवृति दोनों की परिधि को यथासंभव व्यापक और विस्तृत बनाया गया है। इस क्षेत्र में विभिन्न पेशों और वर्ग के जनजीवन से संगृहीत शब्दभण्डार की संयोजना से इस कोश का महत्त्व बहुत बढ़ गया है।
कर्ण
कर्ण (साहित्य-काल) महाभारत (महाकाव्य) के महानायक है। वेदव्यास द्वारा रचित महाभारत कर्ण और पांडवों के जीवन पर केन्द्रित है। कर्ण महाभारत के सर्वश्रेष्ठ धनुर्धारियों में से एक थे। कर्ण छ: पांडवों में सबसे बड़े भाई थे । भगवान परशुराम ने स्वयं कर्ण की श्रेष्ठता को स्वीकार किया था । कर्ण की वास्तविक माँ कुन्ती थीं और कर्ण और उनके छ: भाइयों के धर्मपिता महाराज पांडु थे। कर्ण के वास्तविक पिता भगवान सूर्य थे। कर्ण का जन्म पाण्डु और कुन्ती के विवाह के पहले हुआ था। कर्ण दुर्योधन का सबसे अच्छा मित्र था और महाभारत के युद्ध में वह अपने भाइयों के विरुद्ध लड़ा। कर्ण को एक आदर्श दानवीर माना जाता है क्योंकि कर्ण ने कभी भी किसी माँगने वाले को दान में कुछ भी देने से कभी भी मना नहीं किया भले ही इसके परिणामस्वरूप उसके अपने ही प्राण संकट में क्यों न पड़ गए हों। इसी से जुड़ा एक वाक्य महाभारत में है जब अर्जुन के पिता देवराज इन्द्र ने कर्ण से उसके कुंडल और दिव्य कवच माँगे और कर्ण ने दे दिए।
कर्ण की छवि आज भी भारतीय जनमानस में एक ऐसे महायोद्धा की है जो जीवनभर प्रतिकूल परिस्थितियों से लड़ता रहा। बहुत से लोगों का यह भी मानना है कि कर्ण को कभी भी वह सब नहीं मिला जिसका वह वास्तविक रूप से अधिकारी था। तर्कसंगत रूप से कहा जाए तो हस्तिनापुर के सिंहासन का वास्तविक अधिकारी कर्ण ही था क्योंकि वह कुरु राजपरिवार से ही था और युधिष्ठिर और दुर्योधन से ज्येष्ठ था, लेकिन उसकी वास्तविक पहचान उसकी मृत्यु तक अज्ञात ही रही। कर्ण को एक दानवीर और महान योद्धा माना जाता है। उन्हें दानवीर और अंगराज कर्ण भी कहा जाता है।
शुद्ध संकल्प के परिणाम स्वरुप जन्म
कर्ण का जन्म कुन्ती को मिले एक वरदान स्वरुप हुआ था। जब वह कुँआरी थी, तब एक बार दुर्वासा ऋषि उनके पिता के महल में पधारे। तब कुन्ती ने पूरे एक वर्ष तक ऋषि की बहुत अच्छे से सेवा की। कुन्ती के सेवाभाव से प्रसन्न होकर उन्होनें अपनी दिव्यदृष्टि से ये देख लिया कि पाण्डु से उसे सन्तान नहीं हो सकती और उसे ये वरदान दिया कि वह किसी भी देवता का स्मरण करके उनसे सन्तान उत्पन्न कर सकती है। एक दिन उत्सुकतावश कुँआरेपन में ही कुन्ती ने सूर्य देव का ध्यान किया। इससे सूर्य देव प्रकट हुए और उसकी नाभि को छूकर उसके गर्भ में प्रवेश किया और अपने पुत्र को वहां मंत्रों द्वारा स्थापित किया। कालांतर में कुन्ती के गर्भ से ऐसा बालक उत्पन्न हुआ जो तेज़ में सूर्य के ही समान था और वह कवच और कुण्डल लेकर उत्पन्न हुआ था जो जन्म से ही उसके शरीर से चिपके हुए थे। चूँकि वह अभी भी अविवाहित थी इसलिए लोक-लाज के डर से उसने उस पुत्र को एक बक्से में रख कर गंगाजी में बहा दिया।
लालन-पालन
कर्ण गंगाजी में बहता हुआ जा रहा था कि महाराज भीष्म के सारथी अधिरथ और उनकी पत्नी राधा ने उसे देखा और उसे गोद ले लिया और उसका लालन पालन करने लगे। उन्होंने उसे वासुसेन नाम दिया। अपनी पालनकर्ता माता के नाम पर कर्ण को राधेय के नाम से भी जाना जाता है। अपने जन्म के रहस्योद्घाटन होने और अंग का राजा बनाए जाने के पश्चात भी कर्ण ने सदैव उन्हीं को अपना माता-पिता माना और अपनी मृत्यु तक सभी पुत्र धर्मों को निभाया। अंग का राजा बनाए जाने के पश्चात कर्ण का एक नाम अंगराज भी हुआ।
प्रशिक्षण
युवावस्था से ही कर्ण की रुचि अपने पिता अधिरथ के समान रथ चलाने की बजाय युद्धकला में अधिक थी। कर्ण और उसके पिता अधिरथ आचार्य द्रोण से मिले जो उस समय युद्धकला के सर्वश्रेष्ठ आचार्यों में से एक थे। द्रोणाचार्य उस समय कुरु राजकुमारों को शिक्षा दिया करते थे इन द्रोणाचार्य ने कर्ण के पिता को यह कहकर वहां से भेज दिया कि इस गुरुकुल में केवल राजकुमार और क्षत्रियों को ही शिक्षा दी जाती है। इसलिए वो कर्ण को शिक्षा नही दे सकते। इस प्रकार कर्ण वहां से दुखी होकर चले गए और गुरु परशुराम जी के पास जाकर विनती की।। गुरु परशुराम ने उसको अपना शिष्य स्वीकार किया। उसके बाद कर्ण उनका अत्यंत सबसे सर्वश्रेष्ठ शिष्य बना? परंतु महाभारत ग्रंथ के अनुसर सर्वप्रथम गुरु गुरुणाचार्य ने कर्ण को प्रशिक्षण दिया। परंतु गुरु द्रोण ने कर्ण को दिव्यस्त्र नहीं दिए केवल अर्जुन को दिव्यस्त्र प्रदान किए।
कर्ण को मिले विविध श्राप
कर्ण को उसके गुरु परशुराम और पृथ्वी माता से श्राप मिला था। इसके अतिरिक्त भी कर्ण को बहुत से श्राप मिले थे।
कर्ण की शिक्षा अपने अन्तिम चरण पर थी। एक दोपहर की बात है, गुरु परशुराम कर्ण की जंघा पर सिर रखकर विश्राम कर रहे थे। कुछ देर बाद कहीं से एक बिच्छू आया और उसकी दूसरी जंघा पर काट कर घाव बनाने लगा। गुरु का विश्राम भंग ना हो इसलिए कर्ण बिच्छू को दूर ना हटाकर उसके डंक को सहता रहा। कुछ देर में गुरुजी की निद्रा टूटी और उन्होनें देखा की कर्ण की जाँघ से बहुत रक्त बह रहा है। उन्होनें कहा कि केवल किसी क्षत्रिय में ही इतनी सहनशीलता हो सकती है कि वह बिच्छु डंक को सह ले, ना कि किसी ब्राह्मण में और परशुरामजी ने उसे मिथ्या भाषण के कारण श्राप दिया कि जब भी कर्ण को उनकी दी हुई शिक्षा की सर्वाधिक आवश्यकता होगी, उस दिन वह उसके काम नहीं आएगी।
कर्ण, जो कि स्वयं यह नहीं जानता था कि वह किस वंश से है, ने अपने गुरु से क्षमा माँगी और कहा कि उसके स्थान पर यदि कोई और शिष्य भी होता तो वो भी यही करता। यद्यपि कर्ण को क्रोधवश श्राप देने पर उन्हें ग्लानि हुई पर वे अपना श्राप वापस नहीं ले सकते थे। तब उन्होनें कर्ण को अपना विजय नामक धनुष प्रदान किया और उसे ये आशीर्वाद दिया कि उसे वह वस्तु मिलेगी जिसे वह सर्वाधिक चाहता है - अमिट प्रसिद्धि। कुछ लोककथाओं में माना जाता है कि बिच्छू के रूप में स्वयं इन्द्र थे, जो उसकी वास्तविक क्षत्रिय पहचान को उजागर करना चाहते थे।
परशुरामजी के आश्रम से जाने के पश्चात, कर्ण कुछ समय तक भटकता रहा। इस दौरान वह शब्दभेदी विद्या सीख रहा था। अभ्यास के दौरान उसने एक गाय के बछड़े को कोई वनीय पशु समझ लिया और उस पर शब्दभेदी बाण चला दिया और बछडा़ मारा गया। तब उस गाय के स्वामी ब्राह्मण ने कर्ण को श्राप दिया कि जिस प्रकार उसने एक असहाय पशु को मारा है, वैसे ही एक दिन वह भी मारा जाएगा जब वह सबसे अधिक असहाय होगा और जब उसका सारा ध्यान अपने शत्रु से कहीं अलग किसी और काम पर होगा।
आन्ध्र की लोक कथाओं के अनुसार एक बार कर्ण कहीं जा रहा था, तब रास्ते में उसे एक कन्या मिली जो अपने घडे़ से घी के बिखर जाने के कारण रो रही थी। जब कर्ण ने उसके सन्त्रास का कारण जानना चाहा तो उसने बताया कि उसे भय है कि उसकी सौतेली माँ उसकी इस असावधानी पर रुष्ट होंगी। कृपालु कर्ण ने तब उससे कहा कि वह उसे नया घी लाकर देगा। तब कन्या ने आग्रह किया कि उसे वही मिट्टी में मिला हुआ घी ही चाहिए और उसने नया घी लेने से मना कर दिया। तब कन्या पर दया करते हुए कर्ण ने घी युक्त मिट्टी को अपनी मुठ्ठी में लिया और निचोड़ने लगा ताकि मिट्टी से घी निचुड़कर घड़े में गिर जाए। इस प्रक्रिया के दौरान उसने अपने हाथ से एक महिला की पीड़ायुक्त ध्वनि सुनी। जब उसने अपनी मुठ्ठी खोली तो धरती माता को पाया। पीड़ा से क्रोधित धरती माता ने कर्ण की आलोचना की और कहा कि उसने एक बच्ची के घी के लिए उन्हें इतनी पीड़ा दी। और तब धरती माता ने कर्ण को श्राप दिया कि एक दिन उसके जीवन के किसी निर्णायक युद्ध में वह भी उसके रथ के पहिए को वैसे ही पकड़ लेंगी जैसे उसने उन्हें अपनी मुठ्ठी में पकड़ा है, जिससे वह उस युद्ध में अपने शत्रु के सामने असुरक्षित हो जाएगा।
इस प्रकार, कर्ण को तीन पृथक अवसरों पर तीन श्राप मिले। दुर्भाग्य से ये तीनों ही श्राप कुरुक्षेत्र के निर्णायक युद्ध में फलीभूत हुए, जब वह युद्ध में अस्त्र विहीन, रथ विहीन और असहाय हो गया था।
विविध श्रापों के प्रभाव
यदि एक ब्रह्मास्त्र भी शत्रु के खेमें पर छोड़ा जाए तो ना केवल वह उस खेमे को नष्ट करता है बल्कि उस पूरे क्षेत्र में १२ से भी अधिक वर्षों तक अकाल पड़ता है। और यदि दो ब्रह्मास्त्र आपस में टकरा दिए जाएँ तब तो मानो प्रलय ही हो जाता है। इससे समस्त पृथ्वी का विनाश हो जाएगा और इस प्रकार एक अन्य भूमण्डल और समस्त जीवधारियों की रचना करनी पड़ेगी। महाभारत के युद्ध में दो ब्रह्मास्त्रों के टकराने की स्थिति तब आई जब ऋषि वेदव्यासजी के आश्रम में अश्वत्थामा और अर्जुन ने अपने-अपने ब्रह्मास्त्र चला दिए। तब वेदव्यासजी ने उस टकराव को टाला और अपने-अपने ब्रह्मास्त्रों को लौटा लेने को कहा। अर्जुन को तो ब्रह्मास्त्र लौटाना आता था, लेकिन अश्वत्थामा ये नहीं जानता था और तब उस ब्रह्मास्त्र के कारण परीक्षित, उत्तरा के गर्भ से मृत पैदा हुआ।
लेकिन कर्ण गुरु परशुराम के श्राप के कारण ब्रह्मास्त्र चलाना भूल गया था, नहीं तो वह युद्ध में अर्जुन का वध करने के लिए अवश्य ही अपना ब्रह्मास्त्र चलाता और अर्जुन भी अपने बचाव के लिए अपना ब्रह्मास्त्र चलाता और पूरी पृथ्वी का विनाश हो जाता। इस प्रकार गुरु परशुराम ने कर्ण को श्राप देकर पृथ्वी का विनाश टाल दिया।
धरती माता का श्राप यह था कि कर्ण के जीवन के सबसे निर्णायक युद्ध में धरती उसके रथ के पहिए को पकड़ लेंगी। उस दिन के युद्ध में कर्ण ने अलग-अलग रथों का उपयोग किया, लेकिन हर बार उसके रथ का पहिया धरती में धँस जाता। इसलिए विभिन्न रथों का प्रयोग करके भी कर्ण धरती माता के श्राप से नहीं बच सकता था, अन्यथा वह उस निर्णायक युद्ध में अर्जुन पर भारी पड़ता।
दुर्योधन से मित्रता और अंगराज
गुरु द्रोणाचार्य ने अपने शिष्यों की शिक्षा पूरी होने पर हस्तिनापुर में एक रंगभूमि का आयोजन करवाया। रंगभूमि में अर्जुन विशेष धनुर्विद्या युक्त शिष्य प्रमाणित हुआ। तभी कर्ण रंगभूमी में आया और अर्जुन द्वारा किए गए करतबों को पार करके उसे द्वन्द्वयुद्ध के लिए ललकारा। तब कृपाचार्य ने कर्ण के द्वन्द्वयुद्ध को अस्वीकृत कर दिया और उससे उसके वंश और साम्राज्य के विषय में पूछा - क्योंकि द्वन्द्वयुद्ध के नियमों के अनुसार केवल एक राजकुमार ही अर्जुन को, जो हस्तिनापुर का राजकुमार था, द्वन्द्वयुद्ध के लिए ललकार सकता था। तब कौरवों में सबसे ज्येष्ठ दुर्योधन ने कर्ण को अंगदेश का राजा घोषित किया जिससे वह अर्जुन से द्वन्द्वयुद्ध के योग्य हो जाए। जब कर्ण ने दुर्योधन से पूछा कि वह उससे इसके बदले में क्या चाहता है, तब दुर्योधन ने कहा कि वह केवल ये चाहता है कि कर्ण उसका मित्र बन जाए।
इस घटना के बाद महाभारत के कुछ मुख्य सम्बन्ध स्थापित हुए, जैसे दुर्योधन और कर्ण के बीच सुदृढ़ सम्बन्ध बनें, कर्ण और अर्जुन के बीच तीव्र प्रतिद्वन्द्विता और पाण्डवों तथा कर्ण के बीच वैमनस्य।
कर्ण, दुर्योधन का एक निष्ठावान और सच्चा मित्र था।
उदारता और चरित्र
अंगराज बनने के पश्चात कर्ण ने ये घोषणा करी कि दिन के समय जब वह सूर्यदेव की पूजा करता है, उस समय यदि कोई उससे कुछ भी माँगेगा तो वह मना नहीं करेगा और माँगने वाला कभी खाली हाथ नहीं लौटेगा। कर्ण की इसी दानवीरता का महाभारत के युद्ध में इन्द्र और माता कुन्ती ने लाभ उठाया।
इसी प्रकार माता कुन्ती को भी दानवीर कर्ण द्वारा यह वचन दिया गया कि इस महायुद्ध में उनके पाँच पुत्र अवश्य जीवित रहेंगे और वह अर्जुन के अतिरिक्त और किसी पाण्डव का वध नहीं करेगा। और उसने वही किया, कर्ण ने अर्जुन के वध के लिए देवराज इंद्र से इंद्रास्त्र भी माँगा था।
द्रौपदी स्वयंवर
दुर्योधन, शकुनि और दुशासन की दुष्ट योजना से खुद को बचाने के बाद पांडव गुप्त रूप से वर्णावत से चले गए। फिर भी छिपते हुए, पांडवों ने खुद को ब्राह्मणों के रूप में प्रच्छन्न किया और पांचाल राजकुमारी द्रौपदी के स्वयंवर में भाग लिया। सभी महान राजाओं और अन्य कौरव राजकुमारों में से, केवल अर्जुन और कर्ण ही स्थापित चुनौती देने में सक्षम थे। परीक्षण केवल उसके प्रतिबिंब को देखकर एक सुनहरी मछली की आँख को छेदने के लिए पिनाकिन को उठाने, स्ट्रिंग करने और आग लगाने के लिए है; लिया।
द्यूतक्रीड़ा़
कर्ण कभी भी शकुनी की पाण्डवों को छ्ल-कपट से हराने की योजनाओं से सहमत नहीं था। वह सदा ही युद्ध के पक्ष में था और सदैव ही दुर्योधन से युद्ध का ही मार्ग चुनने का आग्रह करता। यद्यपि वह दुर्योधन को प्रसन्न करने के लिए द्यूतक्रीड़ा के खेल में सम्मिलित हुआ, जो बाद में कुख्यात द्रौपदी चीर हरण की घटना में फलीभूत हुआ।
जब शकुनी छ्ल-कपट द्वारा द्यूतक्रीड़ा में युधिष्ठिर से सब कुछ जीत गया, तो पाण्डवों की पटरानी द्रौपदी को दुःशासन द्वारा घसीट कर राजसभा में लाया गया और कर्ण के उकसाने पर, दुर्योधन और उसके भाईयों ने द्रौपदी के वस्त्र हरण का प्रयास किया। कर्ण दुर्योधन के बहुत अच्छे मित्र थे मगर द्रौपदी के चीर हरण के समय कर्ण ने द्रौपदी का अपमान करने में बिल्कुल साथ नहीं दिया बल्कि इसका विरोध करते हुए कहा - "हस्तिनापुर की कुल वधु या किसी भी स्त्री के साथ ऐसा करना पाप है।"
उसी स्थान पर, भीम द्वारा यह प्रतिज्ञा ली जाती है कि वह अकेले ही युद्ध में दुर्योधन और उसके सभी भाईयों का वध करेगा। और फिर अर्जुन, कर्ण का वध करने की प्रतिज्ञा लेता है क्योंकि कर्ण दुर्योधन के पक्ष में थे।
सैन्य अभियान
पाण्डवों के वनवास के दौरान, कर्ण, दुर्योधन को पृथ्वी का सम्राट बनाने का कार्य अपने हाथों में लेता है। कर्ण द्वारा देशभर में सैन्य अभियान छेड़े गए और उसने राजाओं को परास्त कर उनसे ये वचन लिए की वह हस्तिनापुर महाराज दुर्योधन के प्रति निष्ठावान रहेंगे अन्यथा युद्धों में मारे जाएगें। कर्ण सभी लड़ाईयों में सफल रहा। महाभारत में वर्णन किया गया है कि अपने सैन्य अभियानों में कर्ण ने कई युद्ध छेड़े और असंख्य राज्यों और साम्राज्यों को आज्ञापालन के लिए विवश कर दिया जिनमें हैं - कम्बोज, शक, केक‍य, अवन्ति, गन्धार, मद्र, त्रिगत, तंगन, पांचाल, विदेह, सुह्मस, अंग, वंग, निषध, कलिंग, वत्स, अशमक, ऋषिक और बहुत से अन्य जिनमें म्लेच्छ और वनवासी लोग भी हैं।
श्रीकृष्ण और कर्ण
दुर्योधन के साथ शान्ति वार्ता के विफल होने के पश्चात, श्रीकृष्ण, कर्ण के पास जाते हैं, जो दुर्योधन का सर्वश्रेष्ठ योद्धा है। वह कर्ण का वास्तविक परिचय उसे बतातें है, कि वह सबसे ज्येष्ठ पाण्डव है और उसे पाण्डवों की ओर आने का परामर्श देते हैं। कृष्ण यह विश्वास दिलाते हैं कि चूँकि वह सबसे ज्येष्ठ पाण्डव है, इसलिए युधिष्ठिर उसके लिए राजसिंहासन छोड़ देंगे और वह एक चक्रवती सम्राट बनेगा।
पर कर्ण इन सबके बाद भी पाण्डव पक्ष में युद्ध करने से मना कर देता है, क्योंकि वह अपने आप को दुर्योधन का ऋणी समझता था और उसे ये वचन दे चुका था कि वह मरते दम तक दुर्योधन के पक्ष में ही युद्ध करेगा। वह कृष्ण को यह भी कहता है कि जब तक वे पाण्डवों के पक्ष में हैं जो कि सत्य के पक्ष में हैं, तब तक उसकी हार भी निश्चित है। तब कृष्ण कुछ उदास हो जाते हैं, लेकिन कर्ण की निष्ठा और मित्रता की प्रशंसा करते हैं और उसका यह निर्णय स्वीकार करते हैं और उसे ये वचन देते हैं कि उसकी मृत्यु तक वह उसकी वास्तविक पहचान गुप्त रखेंगे. अंगराज कर्ण के करनाल में और मेरठ में मंदिर हैं। उनके नाम से करनाल शहर में कर्ण लेक है उनकी दानवीरता का सबसे बड़ा प्रमाण है और इसे कोई नही मिटा सकता। जब तक संसार और यह पृथ्वी रहेगी तब तक उनका नाम अमर रहेगा
कुन्ती और कर्ण
जब महाभारत का युद्ध निकट था, तब माता कुन्ती, कर्ण से भेंट करने गई और उसे उसकी वास्तविक पहचान का ज्ञान कराया। वह उसे बताती हैं कि वह उनका पुत्र है और ज्येष्ठ पाण्डव है। वह उससे कहती हैं कि वह स्वयं को 'कौन्तेय' (कुन्ती पुत्र) कहे नाकी 'राधेय' (राधा पुत्र) और तब कर्ण उत्तर देता है कि वह चाहता है कि सारा सन्सार उसे राधेय के नाम से जाने नाकी कौन्तेय के नाम से। कुन्ती उसे कहती हैं कि वह पाण्डवों की ओर हो जाए और वह उसे राजा बनाएगें। तब कर्ण कहता है कि बहुत वर्ष पूर्व उस रंगभूमि में यदि उन्होनें उसे कौन्तेय कहा होता तो आज स्थिति बहुत भिन्न होती। पर अब किसी भी परिवर्तन के लिए बहुत देर हो चुकि है और अब ये सम्भव नहीं है। वह आगे कहता है कि दुर्योधन उसका मित्र है और उस पर बहुत विश्वास करता है और वह उसके विश्वास को धोखा नहीं दे सकता। लेकिन वह माता कुन्ती को ये वचन देता है कि वह अर्जुन के अतिरिक्त किसी और पाण्डव का वध नहीं करेगा। कर्ण और अर्जुन दोनों ने ही एक दूसरे का वध करने का प्रण लिया होता है और इसलिए दोनों में से किसी एक की मृत्यु तो निश्चित है। वह कहता है कि उनके कोई भी पाँच पुत्र जीवित रहेंगे - चार अन्य पाण्डव और उसमें या अर्जुन में से कोई एक। कर्ण अपनी माता से निवेदन करता है कि वह उनके सम्बन्ध और उसके जन्म की बात को उसकी मृत्यु तक रहस्य रखे।
कुन्ती, कर्ण से एक और वचन माँगती है कि वह नागास्त्र का उपयोग केवल एक बार करे। कर्ण यह वचन भी कुन्ती को देता है। परिणामस्वरूप बाद में कुरुक्षेत्र के युद्ध में कर्ण एक बार से अधिक नागास्त्र का प्रयोग नहीं कर पाता।
महाभारत का युद्ध
महाभारत का युद्ध आरम्भ होने से पूर्व, भीष्म ने, जो कौरव सेना के प्रधान सेनापति थे, कर्ण को अपने नेतृत्व में युद्धक्षेत्र में भागीदारी करने से मना कर दिया। यद्यपि दुर्योधन उनसे निवेदन करता है, लेकिन वे नहीं मानते। और फिर कर्ण दसवें दिन उनके घायल होने के पश्चात ग्यारहवें दिन ही युद्धभूमि में आ पाता है।
तेरहवे दिन का युद्ध
तेरहवे दिन के युद्ध में, कौरव सेना के प्रधान सेनापति, गुरु द्रोणाचार्य द्वारा, युधिष्ठिर को बन्दी बनाने के लिए चक्रव्यूह/पद्मव्यूह की रचना की गई। पाण्डव पक्ष में केवल कृष्ण और अर्जुन ही चक्रव्यूह भेदन जानते थे। लेकिन उस दिन उन्हें त्रिगर्त नरेश-बन्धु युद्ध करते-करते चक्रव्यूह स्थल से बहुत दूर ले गए। त्रिगत, दुर्योधन के शासनाधीन एक राज्य था। अर्जुन-पुत्र अभिमन्यु को चक्रव्यूह में केवल प्रवेश करना आता था, उससे निकलना नहीं, जिसे उसने तब सुना था जब वह अपनी माता के गर्भ में था और उसके पिता अर्जुन उसकी माता को यह विधि समझा रहे थे और बीच में ही उन्हें नीन्द आ गई।
लेकिन जैसे ही अभिमन्यु ने चक्रव्यूह में प्रवेश किया, सिन्धु नरेश - जयद्रथ ने प्रवेश मार्ग रोक लिया और अन्य पाण्डवों को भीतर प्रवेश नहीं करने दिया। तब शत्रुचक्र में अभिमन्यु अकेला पड़ गया। अकेला होने पर भी वह वीरता से लड़ा और उसने अकेले ही कौरव सेना के बड़े-बड़े योद्धाओं को परास्त किया। कर्ण और दुर्योधन ने गुरु द्रोण के निर्देशानुसार अभिमन्यु का वध करने का निर्णय लिया। कर्ण ने बाण चलाकर अभिमन्यु का धनुष और रथ का एक पहिया तोड़ दिया जिससे वह भूमि पर गिर पड़ा और अन्य कौरवों ने उसपर आक्रमण कर दिया। इस युद्ध में अभिमन्यु मारा गया। युद्ध समाप्ति पर जब अर्जुन को ये पता लगता है कि अभिमन्यु के मारे जाने में जयद्रथ का सबसे बड़ा हाथ है तो वह प्रतिज्ञा लेता है कि अगले दिन का सूर्यास्त होने से पूर्व वह जयद्रथ का वध कर देगा अन्यथा अग्नि समाधि ले लेगा।
चौदहवें दिन की रात्रि
चौदहवें दिन का युद्ध अविलक्षण रूप से सूर्यास्त के बाद तक चलता रहा और भीमपुत्र घटोत्कच, जो अर्ध-असुर था, कौरव सेनाओं का बड़े पैमाने पर संहार करता रहा। आमतौर पर, असुर रात्री के समय बहुत अधिक शक्तिशाली हो जाते हैं। दुर्योधन और कर्ण ने वीरता से उसका सामना किया और उससे युद्ध किया। अन्ततः जब यह लगने लगा कि उसी रात घटोत्कच सारी कौरव सेना का संहार कर देगा तो, दुर्योधन ने कर्ण से ये निवेदन किया कि वह किसी भी प्रकार से इस समस्या से छुटकारा दिलाए। कर्ण को विवश होकर शक्ति अस्त्र घटोत्कच पर चलाना पड़ा। यह अस्त्र देवराज इन्द्र द्वारा कर्ण को उसकी दानपरायण्ता के सम्मान स्वरूप दिया गया था (जब कर्ण ने अपने कवच-कुण्डल इन्द्र को दान दे दिए थे)। लेकिन कर्ण इस अस्त्र का प्रयोग केवल एक बार कर सकता था, जिसके बाद यह अस्त्र इन्द्र के पास लौट जाएगा। इस प्रकार, शक्ति अस्त्र का प्रयोग घटोत्कच पर करने के बाद वह इसे बाद में अर्जुन पर ना कर सका।
सोलवाँ दिन
इस दिन कर्ण का युद्ध भीम से हुआ था । भीम ने कर्ण को मल्लयुद्धकी चुनौती दी और भीम ने कर्ण को हराया फिर दोनो में दूसरा युद्ध हुआ जिसमे भीम की हार हुइ और कर्ण कुछ करता उससे पहले ही अर्जुन वहां आ गया। तब कर्ण का अर्जुन से सामना हुआ तब भगवान कृष्ण अर्जुन को कर्ण के वैष्णवास्त्र से बचा लेते हैं । और इस युद्ध का कोई परिणाम नहीं निकलता ।
सत्रहवाँ दिन
इस दिन महाभारत का सबसे खतरनाक युद्ध हुआ जिसने कर्ण की मुत्यु हुई थी|सत्रह्वे दिन युद्ध में कर्ण और अर्जुन में महा भीषण युद्ध हुआ था|और इस युद्ध में कर्ण और अर्जुन दोनो ही एक दूसरे पर महाअस्त्र का प्रयोग कर रहे थे कि तभी कर्ण के रथ का पहिया जमीन में धस गया और  कर्ण उसे नही निकाल पा रहा था तो उसने जमीन से ही युद्ध शुरू रखा पर अर्जुन को हराने में कर्ण असमर्थ था और आखिर में अर्जुन ने अजन्लिकास्त्र से कर्ण की छाती में मारकर उनका वध किया
कर्ण की मृत्यु के पश्चात
युद्ध समाप्ति के पश्चात, मृतक लोगों के लिए अन्त्येष्टि संस्कार किए जा रहे थे। तब माता कुन्ती ने अपने पुत्रों से निवेदन किया कि वे कर्ण के लिए भी सारे मृतक संस्कारों को करें। जब उन्होंने यह कहकर इसका विरोध किया की कर्ण एक सूत पुत्र है, तब कुन्ती ने कर्ण के जन्म का रहस्य खोला। तब सभी पाण्डव भाईयों को भ्रातृहत्या के पाप के कारण झटका लगता है। युधिष्ठिर विशेष रूप से अपनी माता पर रुष्ट होते हैं और उन्हें और समस्त नारी जाति को ये श्राप देते हैं कि उस समय के बाद से स्त्रियाँ किसी भी भेद को छुपा नहीं पाएँगी।
युधिष्ठिर और दुर्योधन, दोनों कर्ण का अन्तिम संस्कार करना चाहते थे। युधिष्ठिर का दावा यह था की चूँकि वे कर्ण के कनिष्ट भ्राता हैं इसलिए यह अधिकार उनका है। दुर्योधन का दावा यह था की युधिष्ठिर और अन्य पाण्डवों ने कर्ण के साथ कभी भी भ्रातृवत् व्यवहार नहीं किया इसलिए अब इस समय इस अधिकार को जताने का कोई औचित्य नहीं है। तब श्रीकृष्ण मध्यस्थता करते है और युधिष्ठिर को यह समझाते हैं कि दुर्योधन की मित्रता का बन्धन अधिक सुदृढ़ है इसलिए दुर्योधन को कर्ण का अन्तिम संस्कार करने दिया जाए।
जब १८-दिन का युद्ध समाप्त हो जाता है, तो श्रीकृष्ण, अर्जुन को उसके रथ से नीचे उतर जाने के लिए कहते हैं। जब अर्जुन उतर जाता है तो वे उसे कुछ दूरी पर ले जाते हैं। तब वे हनुमानजी को रथ के ध्वज से उतर आने का संकेत करते हैं। जैसे ही श्री हनुमान उस रथ से उतरते हैं, अर्जुन के रथ के अश्व जीवित ही भस्म हो जाते हैं और रथ में विस्फोट हो जाता है। यह देखकर अर्जुन दहल उठता है। तब श्रीकृष्ण उसे बताते हैं कि  कर्ण के घातक अस्त्रों के कारण अर्जुन के रथ में यह विस्फोट हुआ है। यह अब तक इसलिए सुरक्षित था क्योंकि उस पर स्वयं उनकी कृपा थी और श्री हनुमान की शक्ति थी जो रथ अब तक इन विनाशकारी अस्त्रों के प्रभावो को सहन किए हुए था।
महायोद्धा
विशेष रूप से कर्ण अपनी दानप्रियता के लिए प्रसिद्ध है। वह इस बात का उदाहरण भी है कि किस प्रकार अनुचित निर्णय किसी व्यक्ति के श्रेष्ठ व्यक्तित्व और उत्तम गुणों के रहते हुए भी किसी काम के नहीं होते। कर्ण को कभी भी वह नहीं मिला जिसका वह अधिकारी था, पर उसने कभी भी प्रयास करना नहीं छोड़ा। भीष्म और भगवान कृष्ण सहित कर्ण के समकालीनों ने यह स्वीकार किया है कि कर्ण एक पुण्यात्मा है जो बहुत विरले ही मानव जाति में प्रकट होते हैं। वह संघर्षरत मानवता के लिए एक आदर्श है कि मानव जाति कभी भी हार ना माने और प्रयासरत रहे।
विवाह
अंगराज कर्ण का विवाह शांतिपर्व के उपन्यास में उसका उल्लेख है। कर्ण ने सात तक आठ विवाह किए थे। उनकी प्रथम पत्नी है - पद्मावती। पद्मावती कर्ण की प्रथम पत्नी व कही उपन्यास में वृषकेतु की माता मानी जाती है। कर्ण ने दूसरी विवाह भी की थी। उनकी दूसरी पत्नी का नाम सुप्रिया है। वेदव्यास के महाभारत के अनुसार, सुप्रिया वृषकेतु की माँ मानी जाती है। उरूवी एक ऐसी पात्र है जो अंगराज से गंधर्व विवाह किया था। वह एक महाभारत की पात्र नही है पर एक कवयित्री ने उस पात्र को "उरूवी" नाम का उल्लेख दिया था। कर्ण और उरूवी का पुत्र का था धनुजय।
अर्जुन से तुलना
कर्ण और अर्जुन में बहुत सी समानताएँ हैं। दोनों ही अपने समय के सर्वश्रेष्ठ धनुर्धर थे, दोनों ने ही द्रौपदी का हाथ जीतने के लिए प्रतियोगिता में भागीदारी की और दोनों को अपने भाईयों के विरुद्ध युद्ध में लड़ना पड़ा। एक और गहरा संयोजन यह की दोनों ही कौरवों से निकटता से जुड़े हुए थे, कर्ण मित्रतावत और अर्जुन रक्तरत। उनके निर्णय और तद्नुरूप इसके उन पर और उनके परिवारों पर पड़ने वाले परिणामों पर इस बात के लिए बल दिया जाता है कि अपने कर्तव्यों का पालन करने का क्या महत्व है, जैसा कि भगवद गीता में भगवान कृष्ण द्वारा बताया गया है।
कर्ण की छवि पर प्रश्वचिह्न
दुर्योधन के प्रति कर्ण के स्नेह के कारण, यद्यपि अनिच्छुक रूप से, उसने अपने प्रिय मित्र दुर्योधन के पाण्डवों के प्रति कर्ण ने स्वयं ना चाहते हुए भी दुर्योधन के कुकर्मों में उसका साथ दिया। कर्ण को पाण्डवों के प्रति दुर्योधन की दुर्भावनापूर्ण योजनाओं का ज्ञान था। उसे यह भी ज्ञान था की असत के लिए सत से टकराने के कारण उसका पतन भी निश्चित है। जबकि कुछ लोगों का यह मानना है कि कुरु राजसभा में द्रौपदी के लिए 'वैश्या' शब्द का उपयोग करके कर्ण ने अपने नाम पर स्वयं कालिख पोत ली थी। फिर भी, अभिमन्यु के मारे जाने में कर्ण की भूमिका और एक योद्धा से अनेक योद्धाओं के लड़ने के कारण उसके एक महायोद्धा होने की छवि को कहीं अधिक क्षति पहुँची और फिर उसी युद्ध में उसकी भी वही गति हुई। महाभारत की कुछ व्याख्यायों के अनुसार, यही वह कृत्य था जिसने भली प्रकार से ये प्रमाणित कर दिया की कर्ण युद्ध में अधर्म के पक्ष में लड़ रहा है और इस कृत्य के कारण उसके इस दुर्भाग्य का भी निर्धारण हो गया की वह भी अर्जुन द्वारा इसी प्रकार मारा जाएगा जब वह शस्त्रास्त्र कर्ण को आखिर में अर्जुन ने मार डाला
कर्ण और अर्जुन के पिछले जन्म की कथा
कर्ण और अर्जुन के पिछले जन्म की कथा का वर्णन पद्म पुराण मे आता है एक बार भगवान ब्रह्मा और महादेव के बीच युद्ध होता है, महादेव ब्रह्माजी के पाँचवें सर को काट देते है। क्रोधित ब्रह्मदेव के शरीर से पसीना निकलता है और उस पसीने से एक वीर योद्धा उत्पन्न होता है। जो स्वेद से जन्मा इसलिए स्वेदज के नाम से जाना जाता है। स्वेदज पिता ब्रह्माजी के आदेश से महादेव से युद्ध करने जाता है। महादेव भगवान विष्णु के पास क्रोधित ब्रह्मा द्वारा जन्म लेने वाले स्वेदज का कुछ उपाय बताने को कहते हैं। भगवान विष्णु अपने रक्त से एक वीर को जन्म ‌देते है। रक्त से जन्मा इसलिए उसे रक्तज के नाम से जाना जाता है। स्वेदज 1000 कवच के साथ जन्मा था और रक्तज 1000 हाथ और 500 धनुष के साथ । भगवान ब्रह्माजी भी विष्णु से ही उत्पन्न हुए थे इसलिए स्वेदज भी भगवान विष्णु का ही अंश था। स्वेदज और रक्तज में भयंकर युद्ध होता हे। स्वेदज, रक्तज के 998 हाथ कट देता है और 500 धनुष तोड़ देता हे। वही रक्तज, स्वेदज के 999 कवच तोड़ देता है। रक्तज बस हारने ही वाला होता है कि भगवान विष्णु समझ जाते हैं की‌ रक्तज स्वेदज से हार जाएगा। इसलिए वे उस युद्ध को शांत करवाते हैं। स्वेदज दानवीरता दिखाते हुए रक्तज को जीवन दान  देता है। भगवान विष्णु ‌स्वेदज की जवाबदेही सूर्यनारायण को सोंपते है, और रक्तज की‌ इंद्रदेव को। वह इंद्रदेव को वचन देते है की अगले जन्म में ‌रक्तज अपने प्रतिद्वंद्वी स्वेदज का वध अवश्य करेगा। द्वापर युग में ‌रक्तज अर्जुन और स्वेदज कर्ण के रुप में जन्म लेते हैं और अर्जुन अपने सबसे महान प्रतिद्वंद्वी कर्ण‌ की युद्ध के नियमों के विरुद्ध हत्या करते हैं।
कर्ण की मृत्यु के कारक
कर्ण की मृत्यु के सम्बन्ध में निम्नलिखित कारक गिनाए जा सकते हैं:
१. कर्ण की मृत्यु का सर्वप्रथम कारक तो स्वयं ऋषि दुर्वासा ही हैं। कुन्ती को यह वरदान देते समय की वह किसी भी देव का आह्वान करके उनसे सन्तान प्राप्त कर सकती है, इस वरदान के परिणाम के बारे में नहीं बताया। इसलिए, कुन्ती उत्सुकता वश सूर्यदेव का आह्वान करती है और यह ध्यान नहीं रखतीं की विवाहपूर्व इसके क्या परिणाम हो सकते हैं और वरदानानुसार सूर्यदेव कुन्ती को एक पुत्र देते हैं। लेकिन लोक-लाज के भय से कुन्ती इस शिशु को गंगाजी में बहा देतीं है। तब कर्ण, महाराज धृतराष्ट्र के सारथी अधिरथ और उनकी पत्नी राधा को मिलता है वे उसका लालन-पालन करते है और इस प्रकार कर्ण की क्षत्रिय पहचान निषेध कर दी जाती है। कर्ण, ना कि युधिष्ठिर या दुर्योधन, हस्तिनापुर के सिंहासन का वास्तविक अधिकारी था, लेकिन यह कभी हो ना सका क्योंकि उसका जन्म और पहचान गुप्त रखे गए।
२. देवराज इन्द्र जिन्होंने बिच्छू के रूप में कर्ण की क्षत्रिय पहचान उसके गुरु के सामने ला दी और अपनी पहचान के सम्बन्ध में अपने गुरु से मिथ्याभाषण के कारण (जिसके लिए कर्ण स्वयं दोषी नहीं था क्योंकि उसे स्वयं अपनी पहचान का ज्ञान नहीं था) उसके गुरु ने उसे सही समय पर उसका शस्त्रास्त्र ज्ञान भूल जाने का श्राप दे दिया।
३. गाय वाले ब्राह्मण का श्राप की जिस प्रकार उसने एक असहाय और निर्दोष पशु को मारा है उसी प्रकार वह भी तब मारा जाएगा जब वह सर्वाधिक असहाय होगा और उसका ध्यान अपने शत्रु से अलग किसी अन्य वस्तु पर होगा। इसी श्राप के कारण अर्जुन उसे तब मारता है जब उसके रथ का पहिया धरती में धँस जाता है और उसका ध्यान अपने रथ के पहिए को निकालने में लगा होता है।
४. धरती माता का श्राप की वह नियत समय पर उसके रथ के पहिए को खा जाएगीं और वह अपने शत्रुओं के सामने सर्वाधिक विवश हो जाएगा।
५. भिक्षुक के भेष में देवराज इन्द्र को, कर्ण द्वारा अपनी लोकप्रसिद्ध दानप्रियता के कारण अपने शरीर पर चिपके कवच कुण्डल दान में दे देना।
६. 'शक्ति अस्त्र' का घटोत्कच पर चलाना, जिसके कारण वह वचनानुसार दूसरी बार इस अस्त्र का उपयोग नहीं कर सकता था
८. माता कुन्ती को दिए दो वचन।
९. महाराज और कर्ण के सारथी पाण्डवों के मामा शल्य, जिन्होंने सत्रहवें दिन के युद्ध में अर्जुन की युद्ध कला की प्रशंसा करके कर्ण का मनोबल गिरा दिया।
१०. युद्ध से कुछ दिन पूर्व जब कर्ण को यह ज्ञात होता है कि पाण्डव उसके भाई हैं तो उनके प्रति उसकी सारी दुर्भावना समाप्त हो गई, पर दुर्योधन के प्रति निष्ठ होने के कारण वह पाण्डवों (अर्थात अपने भाईयों) के विरुद्ध लड़ा। जबकि कर्ण की मृत्यु होने तक पाण्डवों को यह नहीं पता था की कर्ण उनका ज्येष्ठ भाई है
१२. द्रौपदी का अपमान करना। द्रौपदी को वैश्या कहाना
१३. श्रीकृष्ण द्वारा अर्जुन को यह आदेश देना की वह कर्ण का वध करे जबकि वह अपने रथ के धँसे पहिए को निकाल रहा होता है।
१४. भीष्म पितामह, क्योंकि उन्होंने अपने सेनापतित्व में कर्ण को लड़ने की आज्ञा नहीं दी।
पाटम-१ गाँव, जमालपुर (मुंगेर)
पाटम-१ जमालपुर, मुंगेर, बिहार स्थित एक गाँव है।
सिहौता गाँव, डुमरिया (गया)
सिहौता डुमरिया, गया, बिहार स्थित एक गाँव है।
सिंगैचा गाँव, फ़तेहाबाद (आगरा)
सिंगैचा उत्तर प्रदेश के आगरा जिले के फ़तेहाबाद प्रखंड में स्थित एक गाँव है।
आसमानी नीला
आसमानी नीला एक प्रकार का नीला रंग है। इस रंग का नामकरण आसमान से हुआ है। सफेद रंग और नीला रंग मिलाने से आसमानी नीला रंग बनता है इसमें में भी कई तरह की भिन्नता है और कोई एक 'आसमानी नीला' रंग नहीं कहा जा सकता है। जैसे कि एक हल्का आसमानी भी होता है। इस रंग का उपयोग प्रसिद्ध है और कई खेल की टीमों की वर्दी का यही रंग है।
उपयोग
अर्जेंटीना: अर्जेंटीना के झंडे में आसमानी नीला (स्पेनिश में सेलेस्टे) प्रमुख रंग है। इसके अलावा, अर्जेंटीना की राष्ट्रीय फुटबॉल टीम को उनकी वर्दी पर सफेद और आसमानी नीली धारियों के कारण एल्बीसेलेस्टेस के रूप में जाना जाता है। यह रंग रग्बी, हॉकी, पोलो और वॉलीबॉल जैसे लोकप्रिय खेलों की राष्ट्रीय टीमों में प्रमुखता से प्रदर्शित किया जाता है।
ऑस्ट्रेलिया: ऑस्ट्रेलिया की रग्बी लीग की टीम, न्यू साउथ वेल्स ब्लूज़ का मुख्य रंग आसमानी नीला है। ऐसा इसलिए क्योंकि न्यू साउथ वेल्स का आधिकारिक रंग आसमानी ही है।
यूनाइटेड किंगडम: मैनचेस्टर सिटी ने 1894 में आसमानी रंग को अपनी घरेलू जर्सी के मुख्य रंग के रूप में अपनाया और तब से उसी का उपयोग जारी है। कोवेंट्री सिटी 1960 के दशक से आसमानी नीला प्राथमिक रंग के रूप में प्रयोग कर रहे हैं।
उरुग्वे: उरुग्वे राष्ट्रीय फुटबॉल टीम ने 1910 से आसमानी नीली जर्सी ही पहनी है। राष्ट्रीय टीम का उपनाम ला सेलेस्टे है। अर्जेंटीना की तरह, उरुग्वे की कई क्लब टीमें अपनी वर्दी में आसमानी नीले रंग का उपयोग करती हैं, जैसे कि सी.ए. सेरो, मोंटेवीडियो सिटी टॉर्क, क्लब ओरिएंटल डे फुटबॉल और रोचा एफ.सी.।
माइटी लिटिल भीम
माइटी लिटिल भीम एक कंप्यूटर एनिमेटेड टेलीविजन श्रृंखला है।
गुलों में रंग
गुलों में रंग या निखर गए गुलाब सारे ज़िंदगी पर प्रसारित होने वाला धारावाहिक है। यह 27 मई 2015 से प्रसारित हुआ।
उत्तर भारत का गिरजाघर
उत्तरी भारत का गिरजाघर उत्तरी भारत में प्रमुख संयुक्त प्रोटेस्टेंट गिरजाघर है। इसकी स्थापना २९ नवंबर १९७० को उत्तरी भारत में काम कर रहे प्रोटेस्टेंट गिरजाघरों को एक साथ लाकर की गई थी। यह दुनिया भर में एंग्लिकन कम्युनियन का एक प्रांत है और वर्ल्ड मेथोडिस्ट काउंसिल का सदस्य है और रिफॉर्म्ड गिरजाघरों का वर्ल्ड कम्युनियन है। विलय, जो १९२९ से गिरजाघरा में था, अंततः भारत, पाकिस्तान, म्यांमार और श्रीलंका गिरजाघर (एंग्लिकन), उत्तरी भारत के एकांकित गिरजाघर, (कांग्रेगेशनलिस्ट और प्रेस्बिटेरियन), मेथोडिस्ट गिरजाघर, डिसिपल्स ऑफ क्राइस्ट संप्रदायों के बीच आया।
उत्तर भारत का गिरजाघर के अधिकार क्षेत्र में दक्षिण के पांच राज्यों (आंध्र प्रदेश, तेलंगाना, कर्नाटक, केरल और तमिलनाडु जो दक्षिण भारत के गिरजाघर के अधिकार क्षेत्र में हैं) को छोड़कर भारत के सभी राज्यों को शामिल किया गया है और इसके लगभग २,२००,००० सदस्य (भारत की आबादी का ०.१%) ३,००० चरवाहों में हैं।।
इतिहास
१९२९ में लखनऊ में एक गोलमेज बैठक के दौरान क्राइस्ट मिशन के ऑस्ट्रेलियाई गिरजाघर, ऑस्ट्रेलिया के मेथोडिस्ट गिरजाघर, वेस्लीयन मेथोडिस्ट गिरजाघर, मेथोडिस्ट एपिस्कोपल गिरजाघर और उत्तरी भारत के एकांकित गिरजाघर द्वारा एक एकीकृत गिरजाघर की दृष्टि से विश्वव्यापी गिरजाघरा शुरू की गई थी।.
१९५१ में गिरजाघर संघ की योजना का उपयोग करते हुए एक वार्ता समिति की स्थापना की गई थी, जो इसके आधार के रूप में पहले के परामर्शों के परिणामस्वरूप हुई थी। समिति उत्तरी भारत में बैपटिस्ट गिरजाघरों, भारत, पाकिस्तान, बर्मा और सीलोन के गिरजाघर, मेथोडिस्ट गिरजाघर (ब्रिटिश और ऑस्ट्रेलियाई सम्मेलन), दक्षिणी एशिया में मेथोडिस्ट गिरजाघर और उत्तरी भारत के एकांकित गिरजाघर के प्रतिनिधियों से बनी थी। मेथोडिस्ट एपिस्कोपल गिरजाघर, हालांकि, गिरजाघराओं में शामिल नहीं हुआ और १९८१ में यह भारत में मेथोडिस्ट गिरजाघर बन गया। १९५७ में भारत में ब्रदरन गिरजाघर और मसीह संप्रदाय के शिष्य भी वार्ता में शामिल हुए।
१९६१ में उपरोक्त सभी संप्रदायों के प्रतिनिधियों के साथ एक नई वार्ता समिति की स्थापना की गई। १९६५ में गिरजाघर संघ की एक अंतिम योजना,, बनाई गई थी जिसे १९६५ की चौथी योजना के रूप में जाना जाता है। संघ को २९ नवंबर १९७० को औपचारिक रूप दिया गया था जब दक्षिणी एशिया में मेथोडिस्ट गिरजाघर के अपवाद के साथ सभी बातचीत करने वाले गिरजाघरों को उत्तर भारत के गिरजाघर के रूप में एकजुट किया गया था जिसने संघ में शामिल नहीं होने का फैसला किया था।
विश्वास और प्रथाएँ
उत्तर भारत का गिरजाघर एक त्रिमूर्ति गिरजाघर है जो अपने घटक संप्रदायों की परंपराओं और विरासत से आकर्षित होता है। उत्तर भारत का गिरजाघर के मूल पंथ प्रेरितों के पंथ और ३८१ AD के निकीन पंथ हैं।
मरणोत्तर गित
उत्तर भारत का गिरजाघर की धर्मविधि विशेष रूप से दिलचस्प है, क्योंकि यह कई परंपराओं को जोड़ती है, जिसमें मेथोडिस्ट और गिरजाघर ऑफ द ब्रदरन और चेले ऑफ क्राइस्ट जैसे छोटे गिरजाघर शामिल हैं। दिव्य रहस्योद्घाटन की विविध पूजन पद्धतियों और समझ के लिए प्रावधान दिया गया है।
उत्तर भारत का गिरजाघर की राजनीति संघ में प्रवेश करने वाले गिरजाघरों की राजनीति को प्रतिबिंबित करने के प्रयास में एपिस्कोपल, प्रेस्बिटेरियल और मण्डली के तत्वों को एक साथ लाती है। उत्तर भारत का गिरजाघर की एपिस्कोपेसी ऐतिहासिक और साथ ही संवैधानिक दोनों है। २६ सूबे हैं, जिनमें से प्रत्येक एक बिशप की देखरेख में है। मुख्य प्रशासनिक और विधायी निकाय धर्मसभा है, जो हर तीन साल में एक पीठासीन बिशप का चुनाव करने के लिए मिलती है, जिसे मॉडरेटर कहा जाता है, और एक कार्यकारी समिति। मॉडरेटर एक निश्चित अवधि के लिए गिरजाघर के प्रमुख के रूप में कार्य करता है; एक और बिशप डिप्टी मॉडरेटर चुना जाता है।
सामाजिक भागीदारी
उत्तर भारत का गिरजाघर में सामाजिक भागीदारी एक प्रमुख जोर है। विभिन्न मंत्रालयों के प्रभारी सिनॉडल बोर्ड हैं: माध्यमिक, उच्च, तकनीकी और धार्मिक शिक्षा, स्वास्थ्य सेवा, सामाजिक सेवा, ग्रामीण विकास, साहित्य और मीडिया। एक धर्मसभा कार्यक्रम कार्यालय भी है जो शांति, न्याय, सद्भाव और जीवन की गरिमा की रक्षा और बढ़ावा देना चाहता है।
उत्तर भारत का गिरजाघर वर्तमान में ६५ अस्पताल, नौ नर्सिंग स्कूल, २५० शैक्षणिक संस्थान और तीन तकनीकी स्कूल संचालित करता है। भारत के कुछ सबसे पुराने और सम्मानित शैक्षणिक संस्थान जैसे कलकत्ता में स्कॉटिश गिरजाघर कॉलेज, ला मार्टिनियर कलकत्ता, मुंबई में विल्सन कॉलेज, सेंट जेम्स स्कूल, कलकत्ता, नागपुर में हिस्लोप कॉलेज, सेंट जॉन्स डायोकेसन गर्ल्स स्कूल, कलकत्ता दार्जिलिंग में सेंट पॉल स्कूल, आगरा में सेंट जॉन कॉलेज और शिमला में बिशप कॉटन स्कूल, क्राइस्ट गिरजाघर कॉलेज, कानपुर, शेरवुड कॉलेज, नैनीताल, इविंग क्रिश्चियन कॉलेज, प्रयागराज, बॉयज हाई स्कूल, गोरखपुर में सेंट एंड्रयू कॉलेज हैं। उत्तर भारत का गिरजाघर के प्रशासन के तहत।
सार्वभौमिकता
गिरजाघर एकता के प्रति अपनी प्रतिबद्धता के प्रतिबिंब के रूप में उत्तर भारत का गिरजाघर कई विश्वव्यापी निकायों में भाग लेता है। घरेलू रूप से यह दक्षिण भारत के गिरजाघर और मार थोमा सीरियन गिरजाघर के साथ एक संयुक्त परिषद में भाग लेता है जिसे भारत में गिरजाघरों के कम्युनियन के रूप में जाना जाता है। यह भारत में गिरजाघरों की राष्ट्रीय परिषद का सदस्य भी है। क्षेत्रीय रूप से उत्तर भारत का गिरजाघर एशिया के ईसाई सम्मेलन में भाग लेता है और अंतरराष्ट्रीय स्तर पर यह गिरजाघरों की विश्व परिषद, विश्व मिशन परिषद, सुधारित गिरजाघरों के विश्व गठबंधन, विश्व मेथोडिस्ट परिषद का सदस्य है और एंग्लिकन सांप्रदायिकता के साथ पूर्ण सहभागिता में है।. उत्तर भारत का गिरजाघर कई अन्य घरेलू, क्षेत्रीय और अंतर्राष्ट्रीय ईसाई एजेंसियों के साथ भी साझेदारी में है।
कलकत्ता का सूबा
जब मूल रूप से १८१३ में स्थापित किया गया था, इंग्लैंड के गिरजाघर के चौथे विदेशी सूबा ने सभी उपमहाद्वीप, सभी आस्ट्रेलिया और कुछ अफ्रीका को कवर किया था। मद्रास सूबा बनाने के लिए अपने १८३५ के विभाजन के साथ, कलकत्ता को उसके सभी मूल क्षेत्र में महानगर बना दिया गया था, और तब से कई बार विभाजित किया गया है। कलकत्ता के बिशप उत्तर भारत का गिरजाघर के १९७० के निर्माण तक भारत के महानगर बने रहे; वर्तमान सूबा बंगाल के कुछ हिस्सों को कवर करता है और परितोष कैनिंग बिशप हैं।
मुंबई धर्मप्रांत
१८३७ में कलकत्ता धर्मप्रांत से अलग होकर, बंबई धर्मप्रांत १८६३ में सभी औपनिवेशिक धर्मप्रांतों के स्वतंत्र होने से पहले इंग्लैंड के गिरजाघर का अंतिम नया भारतीय धर्मप्रांत था। कलकत्ता की तरह, मुंबई सूबा इंग्लैंड सूबा का एक बहुत बड़ा गिरजाघर रहा है, स्वतंत्र भारतीय एंग्लिकन गिरजाघर का एक सूबा, और अब एक एकांकित गिरजाघर सूबा है। उत्तर भारत का गिरजाघर सूबा आज महाराष्ट्र को कवर करता है, और बिशप प्रकाश डी. पटोले हैं।
छोटानागपुर धर्मप्रांत
१८९० में कलकत्ता सूबा से स्थापित वर्तमान सूबा रांची में स्थित है, इसका क्षेत्र झारखंड है और बिशप बीबी बास्की हैं।
नागपुर का सूबा
सूबा मूल रूप से १९०२/०३ में छोटानागपुर सूबा से बनाया गया था।
उत्तर पूर्व भारत के सूबा
उत्तर पूर्व भारत के शिलांग में स्थित उत्तर भारत का गिरजाघर पूर्वोत्तर धर्मप्रांत का नेतृत्व बिशप माइकल हेरेंज कर रहे हैं। इसकी उत्पत्ति १९१५ में कलकत्ता से भारत के एंग्लिकन गिरजाघर में असम के धर्मप्रांत के रूप में हुई थी; और १९८६ से पहले वर्तमान नाम से जाना जाने लगा।
नासिक का सूबा
१९२९ में बंबई से नासिक सूबा स्थापित किया गया था; उनके वर्तमान बिशप शरद गायकवाड़ हैं।
संदर्भ
<references group="" responsive="1">
बगनौलखा गाँव, जमालपुर (मुंगेर)
बगनौलखा जमालपुर, मुंगेर, बिहार स्थित एक गाँव है।
ऐनी कैरोल मूर
ऐनी कैरोल मूर (12 जुलाई, 1871 - 20 जनवरी, 1961) एक अमेरिकी शिक्षक, लेखक और बच्चों के पुस्तकालयों की हामी थीं।
बनौधी गाँव, जमालपुर (मुंगेर)
बनौधी जमालपुर, मुंगेर, बिहार स्थित एक गाँव है।
साई बाबा (टीवी श्रृंखला)
साईं बाबा - तेरे हज़ारों हाथ एक भारतीय हिंदी टेलीविजन श्रृंखला है, जिसका प्रीमियर 9 अक्टूबर 2005 को स्टार प्लस पर हुआ था। इस शो में मुकुल नाग शिरडी के साईं बाबा की भूमिका में हैं ।
कोरोनावायरस के कारण हुए लॉकडाउन के दौरान 22 जून 2020 से स्टार प्लस पर इस शो का फिर से प्रसारण किया गया।
जैखेत सुरालगांव, बेरीनाग तहसील
जैखेत सुरालगांव, बेरीनाग तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
हरिद्वार कुम्भ मेला
हरिद्वार में कुम्भ मेला हर 12 साल में हरिद्वार, भारत में आयोजित होने वाला एक मेला है। सटीक तिथि हिंदू ज्योतिष के अनुसार निर्धारित की जाती है: मेला तब आयोजित किया जाता है जब बृहस्पति कुंभ राशि में होता है और सूर्य मेष राशि में प्रवेश करता है।
इस घटना का हिंदुओं के साथ-साथ अन्य आध्यात्मिक साधकों के लिए गहरा धार्मिक महत्व है। ऐतिहासिक रूप से, यह एक महत्वपूर्ण व्यावसायिक आयोजन था और इसमें अरब तक के व्यापारी शामिल होते थे। कोविड-19 महामारी के बीच हरिद्वार कुंभ मेला वर्ष 2021 में 1 अप्रैल से 30 अप्रैल तक हुआ था।. एक अर्ध कुंभ ("आधा कुंभ") मेला कुंभ मेले के छह साल बाद आयोजित किया जाता है। आखिरी अर्ध कुंभ मेला 2016 में हुआ था।
हैचबैक मोटरगाड़ी
हैचबैक मोटरगाड़ी किसी भी कार के बाहरी ढाँचे के निर्माण की एक लोकप्रिय शैली है। इस शैली की गाड़ियों में सामान्यतः पाँच दरवाजे होते है। दो दरवाजे चालक की तरफ़ एवं दो दरवाजे यात्रियों की बगल में होते हैं। पाँचवाँ दरवाजा गाड़ी के पृष्ठ भाग में होता है। सेडान शैली की गाड़ियों के विपरीत इस प्रकार की गाड़ियों में सामान रखने के लिये अलग से स्थान नहीं होता। हैचबैक गाड़ियों में बैठने के लिये दो कतारों में जगह होती है। पिछली कतार को मोड़ कर समान रखने के लिये उपयोग में लिया जा सकता है।
भारत में अधिकतम लोकप्रिय मोटरगाडियाँ हैचबैक शैली की हैं जैसे मारुति ८००, ऑल्टो, वैगन-आर, स्विफ्ट्, ह्युंडई सेन्ट्रो, टाटा इंडिका। इस प्रकार की कारें छोटे परिवारों के लिये उपयुक्त मानी जाती हैं।
बदलते रिश्ते
बदलते रिश्ते या किसे अपना कहें ज़िंदगी पर प्रसारित होने वाला एक धारावाहिक है। यह धारावाहिक 28 मई 2015 से शुरू हुआ।
सीधपुर गाँव, डुमरिया (गया)
सीधपुर डुमरिया, गया, बिहार स्थित एक गाँव है।
श्री महिला गृह उद्योग लिज्जत पापड़
श्री महिला गृह उद्योग लिज्जत पापड़ भारत में महिलाओं का सहकारी संगठन है। इसे संक्षेप में लिज्जत के नाम से जाना जाता है। यह पापड़ एवं अन्य अनेक उपभोक्ता उत्पाद निर्माण करती है।
बैंक गाँव, जमालपुर (मुंगेर)
बैंक जमालपुर, मुंगेर, बिहार स्थित एक गाँव है।
ससुराल की गली
ससुराल की गली या मीनू का ससुराल ज़िंदगी में प्रसारित होने वाला एक धारावाहिक है। यह धारावाहिक 4 मई 2015 से शुरू हुआ।
लंकावतारसूत्र
लंकावतारसूत्र (पारम्परिक चीनी: 楞伽經; ; फीनयीन: Lénggā Jīng) महायान बौद्ध सम्प्रदाय का सूत्रग्रन्थ है।
भैना, भनोली तहसील
भैना, भनोली तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
बिहार उर्दू अकादमी,
उर्दू अकादमी, बिहार भारतीय राज्य बिहार की राजधानी पटना में स्थित एक सरकारी संस्थान है। यह 1972 में स्थापित किया गया था, और इसका उद्देश्य राज्य के भीतर उर्दू भाषा के उपयोग को बढ़ावा देना है। साथ ही वे डिप्लोमा और विभिन्न अन्य पाठ्यक्रमों की डिग्री प्रदान करता है। ज़बान-ओ-अदाब अकादमी द्वारा उर्दू भाषा में प्रकाशित एक मासिक पत्रिका है।
नूशीन अल खदीर
नूशीन अल खदीर (Nooshin Al Khadeer) (जन्म ;१३ फ़रवरी १९८१ ,गुलबर्गा ,कर्नाटक) एक भारतीय महिला क्रिकेट खिलाड़ी है। ये घरेलू क्रिकेट कर्नाटक के लिए खेलती है जबकि ये सेन्ट्रल जॉन के लिए भी खेलती है। इन्होंने अपने अंतर्राष्ट्रीय क्रिकेट कैरियर की शुरुआत २००२ में वनडे मैच खेलकर की थी जो कि इंग्लैण्ड महिला क्रिकेट टीम के खिलाफ खेला गया था। इन्होंने पाँच टेस्ट और ७८ वनडे मैच तथा २ ट्वेन्टी-ट्वेन्टी मैच भी खेले है।
धुयापाली, सांरगढ मण्डल
धुयापाली, सांरगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
भक्कर जिला
पाकिस्तान के पंजाब प्रांत का एक जिला।
भागीचक गाँव, जमालपुर (मुंगेर)
भागीचक जमालपुर, मुंगेर, बिहार स्थित एक गाँव है।
महमदा-१ गाँव, जमालपुर (मुंगेर)
महमदा-१ जमालपुर, मुंगेर, बिहार स्थित एक गाँव है।
ऑस्ट्रेलिया के राज्य और क्षेत्र
ऑस्ट्रेलिया क्षेत्रफल की दृष्टि से विश्व का छटा सबसे बड़ा देश है। ऑस्ट्रेलिया में छः राज्य और विभिन्न प्रदेश शामिल हैं। ऑस्ट्रेलिया महाद्वीप का मुख्य क्षेत्र पाँच राज्यों और तीन प्रदेशों और दक्षिण में मुख्य भूमि क्षेत्र टासमानिया द्वीप से मिलकर बना हुआ है। ऑस्ट्रेलिया का अंटार्कटिका महाद्वीप के भी कुछ क्षेत्र पर दावा है।
सभी राज्य और तीन आन्तरिक प्रदेश अपनी संसद और अपना प्रशासन रखते हैं। अन्य सभी प्रदेशों का संचालन ऑस्ट्रेलिया की केन्द्रीय सरकार द्वारा किया जाता है लेकिन नॉर्फ़ोक द्वीप को उच्च स्तर का स्वशासन अधिकार प्राप्त है।
शैज़ी काज़मी
शैज़ी काज़मी (English:Shaize Kazmi) एक भारतीय अभिनेता हैं, जिहोने हिंदी फिल्मों और धारावाहिकों में काफी काम किया हैं।
शुरुआती ज़िंदगी और पेशा
शैज़ी काज़मी ने पूरे भारत में थिएटर शो किए है। फिर 2013 मे डीडी उर्दू के धारावाहिक 'दमाद हज़ीर हो' में सरफराज खान की भूमिका में उन्हें सुर्खियाँ बटोरी। वह कई विज्ञापन, मराठी संगीत, धारावाहिकों और फिल्मों मे अपने अभिनय प्रतिभा को साझा कर चुके हैं। उन्होंने धरवाहिक भारत के वीर पुत्रा - महाराणा प्रताप में रावत कृष्ण दास चुंडावत की भूमिका के लिए जाना जाता हैं। हॉन्टेड रूह (2015) फिल्म में शाहिद का किरदार भी उनके करियर की खास भूमिका है। 2015 वर्ष मे यशराज फिल्म्स के बैनर तले उन्होंने मेंस वर्ल्ड नाम की वेब श्रृंखला की। 2017 में चंद्रशेखर (टीवी श्रृंखला) में उनका भारत का चरित्र महत्वपूर्ण था। 2018 में, शैज़ी काज़मी का ये है मोहब्बतें में चरित्र का नाम राघव था। उन्होंने 377 अब नॉर्मल के नाम से वेब फिल्म पूरी की जिसमें उनका चरित्र नाम विकास हैं। इंडस्ट्री में वो अपने उल्लेखनीय कदम के लिए जाने जाते हैं।
गुजराँवाला ज़िला
विवरण
गुजराँवाला ज़िले में सन् २०१० में ४९,१०,६०० लोगों की आबादी थी। इसका क्षेत्रफल क़रीब ५,९८८ वर्ग किमी है। इस ज़िले के असरूर गाँव को चीनी धर्मयात्री ह्वेन त्सांग द्वारा वर्णित प्राचीन ताकी शहर के रूप में पहचाना गया है। यहाँ बहुत से बौद्ध धर्म से सम्बंधित खँडहर हैं। धीरे-धीरे यह शहर गुमनाम हो गया और पंजाब में लाहौर मुख्य शहर के रूप में उभरा। आगे चलकर इस क्षेत्र का नाम गुज्जर लोगों पर पड़ा (गुजराँवाला 'गुज्जर वाला' का पंजाबी रूप है)। जब पंजाब में सिख धर्म उभरा तो आने वाले महाराजा रणजीत सिंह के दादा, चरत सिंह ने इसे अपना और अपने पुत्र का गढ़ बना लिया, हालांकि तब यह एक जंगली-देहाती इलाक़ा माना जाता था। महाराजा रणजीत सिंह इसी ज़िले में पैदा हुए और जब तक उन्होंने लाहौर पर क़ब्ज़ा नहीं कर लिया तब तक यही उनकी राजधानी बना रहा। आज़ादी से पहले इस ज़िले के ५०% लोग मुस्लिम, ३०% हिन्दू और १०% सिख थे, लेकिन भारत के विभाजन के बाद अब यह ज़िला लगभग १००% मुस्लिम है।
देओरी लोग
देओरी (Deori, দেউৰী) पूर्वोत्तर भारत के असम व अरुणाचल प्रदेश राज्यों में बसने वाला एक समुदाय है जो ब्रह्मपुत्र नदी की घाटी के ऊपरी मैदानों में रहते हैं। प्राचीनकाल के आहोम साम्राज्य और सूतीया राज्यों में वे मंदिरों में पुजारी हुआ करते थे। इनकी चार मुख्य शाखाएँ हैं: दिबोंगिया, बोरगोया, तेंगापोनिया और पातोरगोया।
सरफराज आलम
सरफराज आलम एक भारतीय राजनेता हैं जिन्होंने 2018 से 2019 तक राष्ट्रीय जनता दल के उम्मीदवार के रूप में भारतीय संसद में बिहार की अररिया सीट का प्रतिनिधित्व किया। आलम मोहम्मद तस्लीमुद्दीन के बेटे हैं, जो राष्ट्रीय जनता दल के सदस्य और अररिया सीट से सांसद थे। पत्नी बेगम शानिया से उनके 7 बच्चे हैं।
अफ़्रीका
अफ़्रीका एशिया के बाद विश्व का सबसे बड़ा महाद्वीप है। यह 37°14' उत्तरी अक्षांश से 34°50' दक्षिणी अक्षांश एवं 17°33' पश्चिमी देशांतर(देशान्तर) से 51°23' पूर्वी देशांतर (देशान्तर) के मध्य स्थित है। अफ्रीका के उत्तर में भूमध्यसागर एवं यूरोप महाद्वीप, पश्चिम में अंध महासागर, दक्षिण में दक्षिण महासागर तथा पूर्व में अरब सागर एवं हिंद महासागर(हिन्द महासागर) हैं। पूर्व में स्वेज भूडमरूमध्य इसे एशिया से जोड़ता है तथा स्वेज नहर इसे एशिया से अलग करती है। जिब्राल्टर जलडमरूमध्य इसे उत्तर में यूरोप महाद्वीप से अलग करता है। इस महाद्वीप में विशाल मरुस्थल, अत्यन्त घने वन, विस्तृत घास के मैदान, बड़ी-बड़ी नदियाँ व झीलें तथा विचित्र जंगली जानवर हैं। मुख्य मध्याह्न रेखा (0°) अफ्रीका महाद्वीप के घाना देश की राजधानी अक्रा शहर से होकर गुजरती है। यहाँ सेरेनगेती और क्रुजर राष्‍ट्रीय उद्यान है तो जलप्रपात और वर्षावन भी हैं। एक ओर सहारा मरुस्‍थल है तो दूसरी ओर किलिमंजारो पर्वत भी है और सुषुप्‍त ज्वालामुखी भी है। युगांडा, तंजानिया और केन्या की सीमा पर स्थित विक्टोरिया झील अफ्रीका की सबसे बड़ी तथा सम्पूर्ण पृथ्वी पर मीठे पानी की दूसरी सबसे बड़ी झीलहै। यह झील दुनिया की सबसे लम्बी नदी नील के पानी का स्रोत भी है।